अर्जुन के वचनो को सुन पवनपुत्र हनुमान बोले, जिस राम के प्रताप से मैने लंका में प्रवेश करने के लिए सौ योजन विस्तृत सेतु बनाया था मै वही हनुमान हू. हनुमान जी के कहि बातो को सुन अचानक अर्जुन हसने लगे तथा बोले आप के प्रभु श्री राम की तो श्रेष्ठ धनुधारियो मै गिनती होती है तथा उन्होंने अपने इस पराक्रम से रावण जैसे बलशाली योद्धा को हराया था तो फिर उन्हें समुद्र पार करने के लिए पत्थरो से बने सेतु की क्या आवश्यकता थी इस मे तो अवश्य ही उनका बहुत सा समय नष्ट हुआ होगा. यदि उस समय मै राम की जगह पर होता तो अपने बाणो से ही समुद्र पर सेतु बना देता जिसमे राम सहित उनकी पूरी सेना चढ़कर समुद्र पार कर लेती.